**जलवायु परिवर्तन के लिए अनुकूलशीलता और विक्टोरिया के बुशफायर खतरे का प्रबंधन**

***क्रिस हार्डमैन, मुख्य अग्निशमन अधिकारी (Chief Fire Officer), वन अग्निशमन प्रबंधन विक्टोरिया (Forest Fire Management Victoria) की ओर से एक खुला पत्र।***

वन अग्नि प्रबंधन विक्टोरिया (एफएफएमविक) [Forest Fire Management Victoria (FFMVic)] के मुख्य अग्निशमन अधिकारी (Chief Fire Officer) के रूप में मेरी भूमिका समुदाय और पर्यावरण को बुशफायर के खतरे से सुरक्षित रखना है। हमारी सोच, नियोजन और संचालन में जलवायु परिवर्तन और हमारे काम पर इसका प्रभाव पहले से भी कहीं अधिक सबसे आगे है।

अंतरसरकारी जलवायु परिवर्तन समिति (आईपीसीसी) [Intergovernmental Panel on Climate Change (IPCC)] की नवीनतम रिपोर्ट हमें सही समय पर याद दिलाती है कि हमें एक लड़ाई का सामना करना है।

हम दुनिया के सबसे बुशफायर-प्रवण क्षेत्रों में से एक क्षेत्र में रहते हैं, और जबकि बुशफायर हमेशा से ही विक्टोरिया का हिस्सा रही है – लेकिन जलवायु परिवर्तन बुशफायर को और भी खराब बना बना रहा है।

हमने पिछले 50 वर्षों में बुशफायरों में 170% वृद्धि, वसंत के मौसम में वर्षा में 20% गिरावट और आग लगने के अत्यधिक खतरे के दिनों में 40% वृद्धि देखी है। *International Journal of Wildland Fire* में हाल ही में प्रकाशित अनुसंधान के अनुसार इस सदी के अंत तक विक्टोरिया के कुछ भागों में इनके तीन गुना हो जाने का अनुमान है।

हरेक वर्ष विक्टोरिया में 1000 से भी अधिक बुशफायरें लगती हैं और इनमें से 90% जंगलों में शुरू होती हैं, जो विक्टोरिया में वन अग्नि प्रबंधन की महत्वपूर्ण भूमिका को रेखांकित करता है।

हम बुशफायर के खतरे का प्रबंधन करने के नए तरीके खोजने के लिए समुदायों, स्वदेशी अग्नि प्राधिकरण (सीएफए) [Country Fire Authority (CFA)] और अग्नि सुरक्षा विक्टोरिया (एफआरवी) [Fire Rescue Victoria (FRV)] के साथ मिलकर काम कर रहे हैं।

* नियोजित तरीके से आग जलाने के काम के लिए 'आदर्श' दिनों की कम उपलब्धता का मतलब है कि मौसम के अनुसार आग जलाने के बजाय पूरे साल-भर आग जलाने के काम के दृष्टिकोण की ओर आगे बढ़ना होगा
* जहां परिदृश्यों या भौगोलिक स्थान के कारण नियोजित तरीके से आग जलाना संभव नहीं है, वहाँ हम वनस्पति की मल्चिंग, स्लैशिंग और मोइंग जैसे यांत्रिक तरीकों का उपयोग करते हैं
* समुदायों के निकट अधिक सटीकता के फलस्वरूप आवासों, जलग्रहण क्षेत्रों, बिजली की आपूर्तियों, स्कूलों, अस्पतालों और परिवहन मार्गों की सुरक्षा होती है
* और अधिक कार्यनीतिक ईंधन अंतरालों का निर्माण - वन क्षेत्रों में शाब्दिक रूप से बनाए गए अंतरालों से हमें आग के फैलने और तेजी से आग बढ़ने को रोकने में सहायता मिलती है
* त्वरित सर्वप्रथम प्रतिक्रिया की क्षमता में वृद्धि से हमें आग के फैलने से पहले ही उसे जल्दी बुझाने में सहायता मिलती है। पिछले बुशफायर मौसम में आग लगने के 95% प्रकरणों में पहली प्रतिक्रिया में ही आग को समाप्त कर दिया गया था और 97% प्रकरणों में आग को पांच हेक्टेयर के दायरे में सीमित कर दिया गया था
* विज्ञान और मॉडलिंग का उपयोग करके हमें इस बारे में योजना बनाने में सहायता मिल रही है कि बुशफायर खतरा प्रबंधन गतिविधियों को कहां और किस प्रकार से किया जाए। मौसम और आग लगने के परिदृश्यों की मॉडलिंग करने से हमें इस बारे में समझने में सहायता मिलती है कि विशिष्ट स्थानों और मौसमी परिस्थितियों में आग के प्रकरणों का व्यवहार कैसा होता है और इन्हें कैसे रोका या धीमा किया जा सकता है
* बड़े पैमाने पर शीत और मोज़ैक (पैच) रूप में आग जलाने से वन में आग लगने के प्रकरणों के आकार, प्रभाव और तीव्रता में कमी होती है और बहुत बड़ी आग बनने से पहले ही हमें इनका उत्तर देने तथा इनकी रोकथाम करने की अनुमति मिलती है
* हम आग के साथ जीवन जीने में विक्टोरिया के प्रथम लोगों के ज्ञान और अनुभव को मूल्य देते हैं। हम स्वदेशी क्षेत्रों की बहाली और बेहतर स्वास्थ्य के लिए पारंपरिक स्वामियों के नेतृत्व में आग से संबंधित उनकी सांस्कृतिक प्रथाओं को समर्थन देते हैं और उन्हें सक्षम बनाते हैं।

और अधिक जानकारी प्राप्त करें: [www.ffm.vic.gov.au/bushfire-management-facts](http://www.ffm.vic.gov.au/bushfire-management-facts) या जलवायु परिवर्तन और बुशफायर के खतरे से जुड़ी सभी मुद्दों के बारे में चर्चा करने के लिए मेरे साथ शामिल हों: <https://bit.ly/fireexperts>